Լիբանանեան Համալսարան

*Լիբանանեան Համալսարան*, (, ) Լիբանանի բարձրագոյն ուսման պետական միակ կեդրոնն է: 1951-ին հիմնուած է *Ուսուցիչներու Բարձրագոյն Տունը* կազմակերպութիւնը փրոֆեսորներու եւ զարգացած անձնաւորութիւններու կողմէ՝ վայելելով Լիբանանի նախագահ Պշարա Ալ Խուրիի հովանաւորութիւնը: Այս կազմակերպութիւնը եղաւ համալսարանին առաջին դասարանը:

Այժմ, համալսարանէն ներս կը գործեն 16 բաժանմունքներ եւ կը հրամցնէ աշակերտներու եւ ուսուցիչներու մշակութային, կրօնական եւ ընկերային խումբեր: Այս անկախ համալսարանը կը վայելէ վարչական, ակադեմական եւ նիւթական ազատութիւն: Իր կրթական նպատակներէն են ստեղծել մշակոյթներու միացում մը եւ աշակերտին տալ համապատասխան ուսուցումը՝ պարզագոյն ձեւով, որ զինք կ'արտօնէ տիրանալ զանազան պաշտօններու:

## Նշանաբան
Ուսում, Գրաւչութիւն եւ Բարգաւաճում

## Պատմութիւն
Լիբանանեան Համալսարանը հիմնուած է 1951-ին, տալու համար բարձրագոյն կրթութիւն լիբանանեան շրջապատին՝ համալսարանական վկայականներով: Ի միջի այլոց, սկսած է աշակերտներուն թիւը աւելնալ երկրորդական 10րդ, 11րդ եւ 12րդ կարգերուն մէջ:

Առաջին բաժանմուքներն էին *Ուսուցիչներու Բարձրագոյն Տունը* եւ *Վիճակագրութիւններու Կեդրոնը*: 1951-ին, առաջին դասարանը, որ կը բաղկանար 68 աշակերտներէ, մուտք գործեց համալսարան՝ բազմաթիւ փրոֆեսորներու եւ զարգացած անձնաւորութիւններու հսկողութեամբ եւ Լիբանանի Հանրապետութեան նախագահ՝ Պշարա Ալ Խուրիի հովանաւորութեամբ:

26 Փետրուար 1953-ին, յօդուած թիւ 25-ը հիմնեց համալսարանի տնտեսագիտութեան եւ վարչագիտութեան կեդրոնը՝ *Տնտեսագիտութեան եւ Վարչագիտութեան Դպրոց* անունով:

Յաջորդ մեծ փոփոխութիւններն էին 1939-ի թիւ 2883 յօդուածը եւ 1960-էն 1972-ի յօդուածները, որոնց շնորհիւ համալսարանին կառոյցին մէջ աւելցան նոր նիւթեր եւ բոլոր աշխատանքները կարգ ու կանոնի դրուեցան: Աշակերտները մաս կազմեցին շատ մը բաժանմունքներու վարչութեան:


Beirut city hall.jpg|Պէյրութի Սիթի Հոլի ճակատը
Grand serail solidere 4.jpg|Մեծ Սիրայը
BeirutParliament.jpg|Լիբանանի խորհրդարան
UNbeirut.jpg|Միացեալ Ազգերու Կազմակերպութեան Լիբանանի կեդրոնատեղին


## Համալսարանի Տնօրէններ
Հետեւեալ անձնաւորութիւնները Լիբանանեան Համալսարանի տնօրէնութեան պաշտօնը վարած են. 
#Ֆուատ Ըֆրեմ Ըլ Պուսթանի (1953-1970)
#Էտմոն Նաաիմ(1970-1976)
#Պութրոս Տիպ (1977-1980)
#Ժորժ Թոհմէ(1980-1988)
#Ասաատ Տիապ (1993-2000)
#Իպրահիմ Քօպէյսի (2001-2006)
#Զուհայր Շոքր (2006-2011)
#Ատնան Հուսէյն (2011-մինչեւ այսօր)

## Բաժանմուքներ
Համալսարանը ունի 16 բաժանմուքներ եւ 2 դպրոցներ, որոնք են.
#Գրականութեան եւ Մարդկային Գիտութիւններու բաժանմունք 
#Իրաւաբանութեան, Քաղաքական Գիտութեան եւ Վարչագիտութեան բաժանմունք
#Գիտութիւններու բաժանմունք
#Ընկերային Գիտութիւններու բաժանմունք
#Արուեստի բաժանմունք
#Մանկավարժութեան բաժանմունք
#Թղթակցութեան բաժանմունք
#Առեւտրական Վարչագիտութեան եւ Քաղաքական Տնտեսութեան բաժանմունք
#Ճարտարապետական բաժանմունք
#Երկրագործութեան բաժանմունք
#Հանրային Առողջութեան բաժանմունք
#Բժշկութեան բաժանմունք
#Ատամնաբուժական բաժանմունք
#Դեղագործութեան բաժանմունք
#Զբօսաշրջութեան եւ Պանդոկի Վարչագիտութեան բաժանմունք
#Արհեստագիտութեան ակադեմական դպրոց

Մինչեւ 1975, համալսարանի բոլոր բաժանմունքներն ու դպրոցները կը գտնուէին Պէյրութի եւ անոր արուարձաններուն մէջ, բայց 1976-ին Լիբանանի քաղաքացիական պատերազմին պատճառով, այլ մասնաճիւղեր բացուած են Պէյրութի եւ Լեռնալիբանանի շրջաններուն, Հիւսիսային Լիբանանի, Հարաւային Լիբանանի եւ Պեքաայի մէջ։ Այս որոշումը կայացուեցաւ պատերազմական ճնշուած իրավիճակին հետեւանքով փոխադրութեան դժուարին պայմաններու պատճառով: Կրթական ծրագիրը ամրապնդուած էր բոլոր մասնաճիւղերուն մէջ։ Գլխաւոր գրասենեակն ու գլխաւոր վարչական գրասենակը կը գտնուէին Պէյրութի մէջ՝ Պէյրութի Ազգային Թանգարանին ետեւը:

## Հետազօտութիւն
Լիբանանեան Համալսարանին մէջ կը գտնուի PhD մակարդակի ուսուցման զանազան նիւթեր, ունենալով 3 տոքթորական դպրոց, որոնք կ'ուսուցանեն հետեւեալ մասնագիտութիւնները. Ուոսողութիւն, Բնագիտութիւն, Կենսաբանութիւն, Քիմիագիտութիւն, Ճարտարապետութիւն, Արուեստ, Կրթութիւն, Գրականութիւն, Իրաւաբանութիւն, Առեւտուր, Քաղաքական Տնտեսութիւն եւ այլ մասնագիտութիւններ:

## Գրադարաններ
Լիբանանեան Համալսարանը ունի 62 գրադարաններ, որոնց մէջ կը գտնուին 700,000 գիրքեր: Բոլոր գրադարաններուն ծաւալները ձրիօրէն տրամադրելի է աշակերտներուն:

## Գործունէութիւն եւ Յարմարութիւններ
Համալսարանը իր աշակերտներուն համար կը կազմակերպէ դաշտագնացութիւններ եւ մարզական գործունէութիւններ, ինչպէս նաեւ աշակերտներու փոխանակում՝ թէ՛ երկրէն ներս, թէ՛ այլուր: Իւրաքանչիւր բաժանմունքի իւրաքանչիւր ճիւղ ունի իր գրադարանը: Նաեւ, աշակերտներուն առիթ կը տրուի մարզումներու անձնական եւ հանրային բաժիններու մէջ։ Յատուկ կրթաթոշակ կը տրամադրուին ռահվիրաներուն, որպէսզի իրենց ուսումը շարունակեն արտասահմանի մէջ։ Բոլոր աշակերտները ապահովագրուած են: Վկայեալներուն վկայականներն ու մրցանակները կը տրուին վկայականաց բաշխման արարողութեան ժամանակ:

## Նշանաւոր Շրջանաւարտներ
*Միշէլ Սլէյման, Լիբանանի 11րդ նախագահ
*Մարսէլ Ղանեմ, Թղթակից
* Շարպէլ Թայյահ, ֆրանսախօս վիպագիր
*Րընէ Հայք, գրող եւ վիպագիր
* Անուան Ղանեմ, Լիբանանեան պետական անձնաւորութիւն եւ Քաթաէպ կուսակցութեան խորհրդարանի անդամ
* Ժան Տաուտ, բանաստեղծ, թատերագիր, փրոֆեսոր
*Մաժիտա Ալ Ռումի, լիբանանցի երգչուհի
* Պասսամ Պարաքէ
* Ըզզա Աղա-Մալաք, լիբանանեան ծնունդով ֆրանսացի վիպագիր, բանաստեղծ, քննադատ եւ արձակագիր
*Սերժ Վենթուրինի, ֆրանսացի բանաստեղծ (1979-1981)
*Օմար Քարամէ, Լիբանանի նախկին վարչապետ
*Ահմէտ Նասրի, Ֆահըտ Պըն Սուլթան Համալսարանի տնօրէն
*Ղատա Օուային, թղթակից
*Րաֆիֆ Սիտաուի, ընկերաբան եւ համալսարանի փրոֆեսոր
*Ատնան Հուսէյն, Քաղաքագէտ
*Մոհամատ Թաքի, Star TV
*Մուհամատ Ալի Եուսէֆ, գրող եւ թարգմանող

## Ծանօթագրութիւններ

## Արտաքին յղումներ
* الموقع الرسمي 
*  Site officiel 
*  Official website 
* On Facebook

Ստորոգութիւն:Լիբանան